MTÜ MURASTE KÜLASELTS
 JUHATUSE KOOSOLEKU PROTOKOLL   	

Muraste,  9. märts  2016. a  	 	

Juhatas:	Andrus Saliste	
Protokollis:	Aule Kikas	
Osalesid:	Katre Kuusik, Andrus Saliste, Hannes Reinola, Aule Kikas, Marju Tulva	
Puudusid:	Elari Udam,  Katrin Krause, Evelin Tiirik

	
	
Päevakord:

1)	Kokkuvõte kogukonnakeskuse tegevustest veebriaris
2)	Üldkoosoleku kokkukutsumine;
3)	„Meie Muraste“ järgmine number;
4)	Projektidest;
5)	Taristuvaldkond ja tegevused.	

1.	Üldkoosoleku kokkukutsumine 
Aule andis ülevaate veebraris toimunust. Koostöö kooliga on olnud suurepärane; samuti on esimene väga hea kontakt loodud Harku valla uue kultuuri- ja spordinõunikuga.  Uutest algatustest on veebruaris käivitumas tüdrukute klubi ja inglise keele kursus uuesti alustajatele.  Spordirahvaga on loomisel küla spordisärgi kavand. Koostööplaan on Kumna Kultuuriaidaga – märtsi käsitööringi teema on tiffani-vitraaži valmistamine; huviliste olemasolul toimub käsitööring Kumnas. 
Otsustati jätkata senisel kursil

2.	Üldkoosoleku kokkukutsumine 
Arutati üldkoosoleku toimumise aega. Ettevalmistamisel on aastaaruanne. 
Otsustati korraline üldkoosolek kutsuda kokku neljapäeval, 12. mail kl 19 koolimaja aatriumis. Ruumi broneerib Aule; päevakorraga seonduv tuleb teemaks järgmisel koosolekul. 

3.	„Meie Muraste“ järgmine number
Põhilehe temaatika on koos, puudusi on veel nn erinumbriga. 
Otsustati kõigil juhatuse liikmetel esitada vähemalt üks tõsinaljakas artikkel (min 2500 tähemärki) hiljemalt 22. märstiks; teretulnud on ka külaalisautorid – iga juhatuse liige leiab võimaluse korral kellegi, kes kirjutaks aprillinumbrisse loo.

4.	Projektidest 
•	Koit Toome kontserdi ettevalmistused on tehtud, saame tõenäoliselt kuludega nulli.  Hortesest saame lava dekoreerimiseks taimed ja muud vajaliku, Vanamõisast täiendava värvivalgustuse.
•	Tantsuvahetunni projektist on filmitud reklaami osa, tantsu osa on veel filmimata, selleks on kokkulepe zumba treeneriga olemas. Projekt saab valmis tähtaegselt.
•	Südamepäeva korralduseks ei saa seekord taotleda raha maavalitsuselt, see võimalus oli sedakorda kohalikel omavalitsustel, kellel paluti teha koostööd mtü-dega. Harku vald paraku terviseedenduslike projetide jaoks raja ei taotlenud. 
•	Tehti kokkuvõte öömatkast. Üritus läks korda; järgmiseks korraks on taas teemasid, millele tuleb tähelepanu pöörata: meeskond peab olema meeskond ettevalmistamisest kuni lõpetamiseni (asjade ladustamise, pottide pesemiseni ja platsi koristamiseni välja). Artikkel öömatkast ilmub ka valla lehes; lisaks Meie Muraste järgmises numbris ja kodulehel. Tänud kõigile, kes kaasa aitasid!
•	Filmiõhtud on kenasti käima läinud, „Klassikokkutulek“ tõi saali üle 100 inimese, tulekul on „Ema“ ja „Perekonnavaled“. Tänud Katrele filmide toomise eest! Evar Ojasaar tegeleb heli parandamisega, loodame, et muudatus on tunda juba 31. märtsi filmiõhtul.
•	KOP-i projektide esitamise tähtaeg läheneb ja on palju teemasid, millega tegeleda. Meetme 1 teema oleks arengukava uuendamine (Aule võtab hinnapakkumised ja valmistab ette projekti); Meetmega 2 on rohkem probleeme; hädavajalik oleks kaupluse juurde (või sisse9 paigaldada teadetahvel (Andrus teeb arvestuse ja räägib Tarbijat Ühistuga). Alternatiiv on ka prožektorite ja valgustuse ostmine aatriumisse. Juhatuse liikmete ettepanekud on oodatud. 
•	Aule tegeleb täiendavate teadetahvlite paigaldamise korraldamisega. Vallal on olemas teadetetahvleid, mida saame kasutada, see oleks üks talgupäeva temaatika. Teeme Ära! Talgute ettevalmistusega tegeleme edasi järgmiselkoosolekul.
Otsustati teemadega jätkata;  kui kõik materjalid saame valmis, kirjutab Aule  ideed KOP-projekti(de)ks. 

5.	Taristuvaldkond ja tegevused
Teemadena oli arutusel taas Strantum ja vee puhtus (vaja saada selgus vee puhtuse kohta; kas teha sõltumatu veepuhtuse kontroll,? jne), samuti purgimine ja sellega seonduv (hanke korraldamine parima pakkuja leidmiseks, koostöö ühistutega).  Praegu tegelevad teemaga mitmed juhatuse liikmed, vaja oleks, et nn taristutemaatika valdkonnajuhina oleks kõige toimuvaga kursis üks juhatuse liige. 
Otsustati eelnimetatud teemade eest vastutavaks valdkonnajuhiks nimetada  Hannes Reinola. 

 

Andrus Saliste
juhatuse esimees